കേന്ദ്രസംസ്ഥാന സര്ക്കാരുകളുടെ ജനദ്രോഹ നയങ്ങള്ക്കെതിരെ മണ്ണാര്ക്കാട് നിയോജക മണ്ഡലം യുഡിഎഫ് കമ്മിറ്റിയുടെ നേതൃത്വത്തില് ധര്ണ നടത്തി മണ്ണാര്ക്കാട്: കേന്ദ്രസംസ്ഥാന സര്ക്കാരുകളുടെ ജനദ്രോഹ നടപടികള്ക്കെതിരെയും പെട്രോള്, ഡീസല്, പാചകവാതക വില വര്ധനവ് ഉടന് പിന്വലിക്കുക, പൊതുമേഖലാ സ്ഥാപനങ്ങള് കോര്പ്പറേറ്റുകള്ക്ക് വിറ്റുതുലക്കുന്ന കേന്ദ്ര നയം തിരുത്തുക, മുട്ടില് മരംമുറി കേസിലെ അഴിമതിക്കാരെ സംരക്ഷിക്കുന്ന സര്ക്കാര് നിലപാട് അവസാനിപ്പിക്കുക, മുഖ്യമന്ത്രിക്കെതിരായ ഡോളര് കടത്ത് ആരോപണം അന്വേഷിക്കുക തുടങ്ങിയ ആവശ്യങ്ങളുന്നയിച്ച് യുഡിഎഫ് സംസ്ഥാന വ്യാപകമായി നടത്തുന്ന പ്രക്ഷോഭത്തിന്്റെ ഭാഗമായി മണ്ണാര്ക്കാട് നിയോജക മണ്ഡലം യുഡിഎഫ് കമ്മിറ്റിയുടെ നേതൃത്വത്തില് മണ്ണാര്ക്കാട് എഇഒ ഓഫീസ് പരിസരത്ത് ധര്ണ നടത്തി. മുസ് ലിം ലീഗ് സംസ്ഥാന സെക്രട്ടറി എന് ഷംസുദ്ദീന് എംഎല്എ ഉദ്ഘാടനം ചെയ്തു. യുഡിഎഫ് മണ്ഡലം ചെയര്മാന് ടി.എ സലാം അധ്യക്ഷനായി. യുഡിഎഫ് ജില്ലാ ചെയര്മാന് കളത്തില് അബ്ദുള്ള മുഖ്യപ്രഭാഷണം നടത്തി. കണ്വീനര് പി.സി ബേബി, പി.അഹമ്മദ് അഷ്റഫ്, ടി.എ സിദ്ദീഖ്, കല്ലടി അബൂബക്കര്, വി.വി ഷൗക്കത്തലി, റഷീദ് ആലായന്, സി. മുഹമ്മദ് ബഷീര്, എ.അയ്യപ്പന്, എം.മനോജ്, എം.ആര് സത്യന്, കെ.ബാലു, പി മുരളീധരന്, കെ.ജി ബാബു, കാസിം ആലായന്, എ അസൈനാര്, ബഷീര് തെക്കന്, ഹമീദ് കൊമ്ബത്ത്, എം.സി വര്ഗീസ്, ഹുസൈന് കളത്തില്, ഗിരീഷ് ഗുപ്ത, കേശവന്, കെ.ടി.അബ്ദുള്ള, ഷമീര് പഴേരി, അരുണ്കുമാര് പാലക്കുറുശ്ശി, മുനീര് താളിയില് പ്രസംഗിച്ചു.